text: Tella (Alcalde de Sant Antoni de Vilamajor): 'Sha de parlar d'un creixement que estigui controlat' | L\'Actualitat del Baix Montseny
  ← Colomer (Alcaldessa de Vilalba): 'El projecte és fer escola, llar d'infants i consultori a la zona de la discoteca'
  Tella (Alcalde de Sant Antoni): 'Sha de parlar d'un creixement que estigui controlat' →
  Francesc Tella, de CiU, va renovar l'alcaldia a Sant Antoni de Vilamajor amb el suport a govern del PSC d'Alfons Navarro. L'alcalde del municipi considera que un dels principals reptes per al mandat vigent serà acabar de redactar un Pla General que assoleixi el màxim consens de les formacions representades al Consistori i que permeti disposar de nous terrenys municipals per a la construcció d'una segona escola a Sant Antoni de Vilamajor. L'execució de les obres projectades també forma part de l'agenda de la legislatura.[@more@]
  És una legislatura d'execució i és una legislatura de nous projectes. D'execució de la biblioteca, del Parc de Bombers, de tirar endavant amb el Pla General, de la gespa del camp de futbol, de la rectoria de Sant Julià d'Alfou, però també de coses noves. Per exemple estem treballant en el projecte, que ja està encarregat, de l'adequació de les escoles antigues per un centre cívic cultural, perquè quan vinguin les possibles subvencions, tant de la Generalitat com de la Diputació, ja ho tinguem preparat. Amb el tema de l'entrada del poble, on hi ha l'aparcament que hem de remodelar, també s'hi està treballant i estem a punt d'engegar-ho molt aviat. De fet, és una legislatura per executar però també per altres coses.
  Aquest sector podria quedar molt bé, i seria molt conve-nient que l'acabéssim, perquè agafaríem l'escola, la biblioteca… i tot seria un nucli a la plaça de la Vila. Faríem un centre al mig del poble amb unes característiques maques. Per això ho hem engegat amb una certa rapidesa.